Държавен вестник, бр. 29, 2011 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  29
2. Независимо от разпоредбата на ал. 1 
възнаграждение, получено от местно лице на 
едната договаряща държава за положен труд 
в другата договаряща държава, се облага само 
в първата посочена държава, ако: 
а) получателят пребивава в другата държава 
за период или периоди, ненадвишаващи общо 
183 дни във всеки дванадесетмесечен период, 
започващ или завършващ в съответната да-
нъчна година, и
б) възнаграждението е платено от или за 
сметка на работодател, който не е местно лице 
на другата държава, и
в) възнаграждението не е за сметка на мяс-
то на стопанска дейност, което работодателят 
притежава в другата държава.
3. Независимо от предходните разпоредби на 
този член възнаграждение, получено за положен 
труд на борда на морски кораб или самолет 
или на борда на речен кораб, опериран в реч-
ния транспорт, използвани от местно лице на 
едната договаряща държава в международния 
транспорт, може да се облага с данък в тази 
държава.
Член 15
Директорски възнаграждения
Директорски възнаграждения и други по-
добни плащания, получени от местно лице на 
едната договаряща държава в качеството му 
на член на борд на директорите или на друг 
подобен орган на дружество, което е местно 
лице на другата договаряща държава, могат 
да се облагат с данък в тази друга държава.
Член 16
Художествени изпълнители и спортисти 
1. Независимо от разпоредбите на чл. 7 
и 14 доходите, получени от местно лице на 
едната договаряща държава в качеството му 
на художествен изпълнител, като театрален, 
кино-, радио- или телевизионен артист или като 
музикант или спортист, от личната му дейност 
като такъв, извършвана в другата договаряща 
държава, могат да се облагат с данък в тази 
друга държава.
2. Когато доходи от личната дейност, извърш-
вана от художествен изпълнител или спортист, 
в качеството му на такъв, се получават не от 
самия художествен изпълнител или спортист, 
а от друго лице, тези доходи независимо от 
разпоредбите на чл. 7 и 14 могат да се облагат 
с данък в договарящата държава, в която се 
извършва дейността на художествения изпъл-
нител или спортиста.
3. Разпоредбите на ал. 1 и 2 не се прилагат 
по отношение на доходи, получени във връзка с 
дейността на художествен изпълнител или спор-
тист, извършвана в едната договаряща държава, 
ако посещението му в тази държава е изцяло 
или основно финансирано от публични фондове 
на другата държава или от нейно политическо 
подразделение или орган на местна власт или 
от институция, която е призната за институция 
с идеална цел. В този случай доходът се облага 
с данък само в договарящата държава, на която 
лицето е местно лице. 
Член 17 
Пенсии
1. Като се имат предвид разпоредбите на 
ал. 2 на чл. 18, пенсии и други подобни пла-
щания, изплатени на местно лице на едната 
договаряща държава във връзка с трудово пра-
воотношение в миналото, се облагат с данък 
само в тази държава.
2. Независимо от разпоредбите на ал. 1 
изплатени пенсии и всякакви други подоб-
ни плащания, извършени на основание на 
обществена схема, представляваща част от 
социалноосигурителната система на едната 
договаряща държава, се облагат с данъци само 
в тази държава.
Член 18
Държавна служба
1. а) Заплати, надници и други подобни 
възнаграждения, различни от пенсия, изплатени 
от едната договаряща държава или от нейно 
политическо подразделение, неин орган на 
местна власт или неин законоустановен орган, 
на физическо лице за извършени услуги на 
тази държава или подразделение или орган, се 
облагат с данък само в тази държава.
б) Такива заплати, надници и други подобни 
възнаграждения обаче се облагат с данък само 
в другата договаряща държава, ако услугите са 
извършени в тази държава и физическото лице 
е местно лице на тази държава, което:
	
I.	 е гражданин на тази държава; или
	
II.	не е станало местно лице на тази дър-
жава единствено с цел извършване 
на услугите.
2. а) Всяка пенсия, изплатена от или за 
сметка на фондове, създадени от едната до-
говаряща държава или нейно политическо 
подразделение, неин орган на местна власт 
или неин законоустановен орган, на физическо 
лице за извършени услуги на тази държава или 
подразделение или орган, се облагат с данък 
само в тази държава.
б) Такава пенсия обаче се облага с данък 
само в другата договаряща държава, ако фи-
зическото лице е местно лице и гражданин на 
тази държава.
3. Разпоредбите на членове 14, 15, 16 и 17 
се прилагат по отношение на заплати, надни-
ци и други подобни възнаграждения, както и 
за пенсии, за услуги, извършени във връзка 
със стопанска дейност, осъществена от едната 
договаряща държава или нейно политическо 
подразделение, неин орган на местна власт или 
неин законоустановен орган.